Ulrike Derndinger

D **Ulrike Derndinger** (* 1977) isch e dytschi Theologi, Schurnalischti un Schriftstelleri.

## Läben un Beruef
D Derndinger isch z Kirzell bi Lohr as Dochter vu Buure ufgwachse. Ase jung isch si Minischtranti gsii un het im Chilchechoor gsunge. Si isch bis 1993 uf d Realschuel gange un isch derno an s Clara-Schumann-Gimnasium z Lohr gwächslet un het dert 1996 s Abitur gmacht. No Praktika bim Burda-Verlag, bim Lokalradio un bi re Lokalzytig het si an dr Universitet Fryybeg katholidschi Theology studiert un 2003 mit em Diplom abgschlosse. Noch eme Ufböustudium Schurnalismus het si vu 2005 bis 2007 bi dr Badische Zytig e Volontariat gmacht un schafft syterhär as freji Schurnalischti bi dr Lokalredaktion vu dr Badische z Lohr. Si isch ghyrote mit em Heinz Siebold un läbt mit ihm z Lohr.

## Literarisch Schaffe
D Derndinger schrybt im Alemannisch vu dr Ortenau. Iber ihre Dialäkt sait si „Mini Sprooch ist sexy.“ D Bewärbig fir s Volontariat bi dr Badische Zytig het si uf Alemannisch un uf Hochdytsch gschribe ghaa. 

Dr Effetligkait isch si zum erschte Mol bekannt wore anne 2003, wu si bim erschte Gerhard-Jung-Wettbewerb uf dr zweet Blatz in dr Kategory Lyrik chuu isch.

Mit ihre Verzellig „Scheidzeiche“ het si anne 2005 dr erscht Bryys bim Dialäktwettbewärb „Mir sueche die Beschde“ gwunne, wu vu dr Muettersproch-Gsellschaft, dr Badische Zytig un em SWR veraastaltet woren isch. Bim Wettbewärb „s menschelet“, wu vu däne drei 2010 duregfiert woren isch, isch d Derndinger mit „Mohnbluemefrau“ uf dr dritt Blatz in dr Kategory Prosa chuu.

Vu 2007 bis 2011 het si ne aigene Blog uf dr Websyte vu dr Badische Zytig unter em Titel „Jung, ledig, alemannisch“ gfiert. Dr Toni Nachbar schrybt anne 2009 iber ihre Blog:

Syter anne 2007 isch d Derndinger aini vu dr Autor*ne, wu fir di Badisch Zytig d Kolumne *Lueginsland* schrybt, näb em em Markus Manfred Jung, dr Beate Ruf (syt 2019), dr Friedel Scheer-Nahor (syt 2017), em Martin Wangler (syt 2019) un em Wendelinus Wurth. Bis 2016 het dr Harald Noth mitgschribe un bis 2019 dr Martin Schley

Fir dr Ortenauer Regionaldail vu dr Badische Zytig schrybt d Derndinger unter em Titel *Schnoogeloch* e Kolumne mit Erläbnis zwische Mueter un Dochter, d Kolumne isch uf Hochdytsch, d Dialog din sin aber uf Alemannisch.

Anne 2010 het d Ulrike Derndinger ihri erscht CD uusebrocht, wu si Gedicht un Prosa druf vorliist. Im Johr 2016 het si im Drey-Verlag ihre erscht Buech mit alemannische Gschichte unter em Titel *Weckli, Deckli, Schleckli* uusegee.

Syt e baar Johr dritt si als zämme mit em Heinz Siebold uf, wu ihre Gedicht mit dr Gitarre beglaitet un au aigeni Lieder singt. Di baide sin mittlerwyli ghyrote un läbe mitenander z Lohr.

Im Lauf vu dr Johr isch d Derndinger zue verschidene iberregionale Dialäktdichterdräffe yyglade wore, unter anderem zum Mundartsymposium Bosener Mühle (2010), zue dr Bockenheimer Mundartwerkstatt (2013), zue dr Internationale Mund-Art-Literatur-Werkstatt z Schopfe (2013) un zue Dagige vum Internationale Dialektinstitut (IDI).

Syt 2013 isch d Derndinger Mitglid in dr Jury vum Dialäktwettbewäärb Lohrer Murre. 2020/21 isch si in dr Jury vum Wettbewärb Alemannisch läbt! vu dr Muettersproch-Gsellschaft, dr Badische Zytig un em SWR gsii.

## Wäärch
### Schrifte
* *Weckli, Deckli, Schleckli.* Drey-Verlag 2016, 79 Syte mit Illustratione vum Jeannot Weißenberger. ISBN 978-3-933765-86-4
* *Der Weg zum eigenen Wort.* In: Förderkreis Mediathek Lahr (Hrsg.): *Lahr erzählt. Eine Stadt, ihre Menschen, ihre Geschichten.* Books on Demand 2018. ISBN  978-3-7460-7325-5. S. 21-25

### CD
* Zwische de Zilde, CD, 2010

## Uuszaichnige
* Gerhard-Jung-Wettbewerb 2003, 2. Blatz Lyrik
* Gerhard-Jung-Wettbewerb 2006, 2. Blatz Lyrik, 3. Blatz Prosa
* Gerhard-Jung-Wettbewerb 2009, 1. Blatz Prosa, 2. Blatz Lyrik
* Dialäktwettbewärb „Mir sueche die Beschde“ 2005, 1. Blatz Prosa
* Dialäktwettbewärb „s menschelet“ 2010, 3. Blatz Prosa

## Weblink
* Jung, ledig, alemannisch, dr Blog vu dr Ulrike Derndinger bi dr Badische Zytig (Online-Version im Internet-Archive)
* Fidelius Waldvogel: Heimattour 21: Ulrike Derndinger un Heinz Siebold
* d Kolumne Lueginsland bi dr Badische Zytig 
* d Ulrike Derndinger uf dr Websyte vu dr Muettersproch-Gsellschaft
* Künstlerinnen & Künstler uf dr Websyte vum Projäkt „Mundart in der Schule“
* d Ulrike Derndinger uf dr Websyte vum IDI
* Ulrike Derndinger: Mit dem Dialekt bewaffnet, Badischi Zytig, 23. Jänner 2009
* Ulrike Derndinger gewinnt mit Prosa, Badischi Zytig, 26. April 2009

## Fueßnote